CELEX: 62016CN0415
Language: hr
Date: 2016-07-27 00:00:00
Title: Predmet C-415/16: Zahtjev za prethodnu odluku koji je 27. srpnja 2016. uputio Tribunal Judicial da Comarca do Porto (Portugal) – David Fernando Leal da Fonseca protiv Varzim Sol – Turismo, Jogo e Animação, S.A.

24.10.2016   
            
            
               HR
            
            
               Službeni list Europske unije
            
            
               C 392/7
            
         Zahtjev za prethodnu odluku koji je 27. srpnja 2016. uputio Tribunal Judicial da Comarca do Porto (Portugal) – David Fernando Leal da Fonseca protiv Varzim Sol – Turismo, Jogo e Animação, S.A.
   (Predmet C-415/16)
   (2016/C 392/09)
   Jezik postupka: portugalski
   
      Sud koji je uputio zahtjev
   
   Tribunal Judicial da Comarca do Porto
   
      Stranke glavnog postupka
   
   
      Tužitelj: David Fernando Leal da Fonseca
   
      Tuženik: Varzim Sol – Turismo, Jogo e Animação, S.A.
   
      Prethodna pitanja
   
   
               1.
            
            
               U svjetlu članka 5. Direktive Vijeća 93/104/EZ (1) od 23. studenoga 1993., članka 5. Direktive 2003/88/EZ (2) Europskog parlamenta i Vijeća od 4. studenoga 2003. i članka 31. Povelje Europske unije o temeljnim pravima, treba li se u slučaju radnika koji rade u smjenama s rotacijskim razdobljima odmora, koji su zaposleni u poslovnoj jedinici koja je otvorena sve dane u tjednu, ali u kojoj ne postoje neprekidna proizvodna razdoblja od 24 sata na dan, nužno odobriti obvezan dan odmora, na koji radnik ima pravo u okviru svakog razdoblja od sedam dana, odnosno barem sedmi dan nakon šest dana uzastopnog rada?
            
         
               2.
            
            
               Je li s navedenim direktivama i odredbama usklađeno tumačenje da je u odnosu na te radnike poduzetnik slobodan odabrati dane u kojima će radniku unutar svakog tjedna odobriti odmore na koje radnik ima pravo na način da radnika može obvezati, a da pritom ne nadoknadi dodatne sate, da uzastopno radi do deset dana?
            
         
               3.
            
            
               Je li s navedenim direktivama i odredbama usklađeno tumačenje da se neprekidno razdoblje od 24 sata odmora može odobriti na bilo koji kalendarski dan određenog razdoblja od sedam kalendarskih dana te da se sljedeće neprekidno razdoblje od 24 sata odmora (na koje se nadodaje 11 sati dnevnog odmora) također može odobriti na bilo koji kalendarski dan razdoblja od sedam kalendarskih dana koji slijede prethodnom navedenom razdoblju?
            
         
      (1)  Direktiva Vijeća 93/104/EZ od 23. studenoga 1993. o određenim vidovima organizacije radnog vremena (SL 1993, L 307, str. 18.) [neslužbeni prijevod]
   
      (2)  Direktiva 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena (SL 2003., L 299, str. 9.) (SL, posebno izdanje na hrvatskom jeziku, poglavlje 5., svezak 2., str. 31.)